Čikitoso provincija
Čikitoso provincija (isp. Provincia Chiquitos) – viena iš penkiolikos Santa Kruso departamento provincijų, esanti centrinėje departamento dalyje, Bolivijoje. Provincijos sostinė San Chose de Čikitosas. Provincija kartu su Njuflo de Čaveso, Chosė Migelio de Velasko, Anchelo Sandovalo, Germano Busčo, Gvarajoso provincijomis sudaro vadinamąją Gran Čikitanijos teritoriją (isp. Gran Chiquitania). Provincija priklauso regionui, kuriame XVIII amžiuje buvo vykdomos jėzuitų redukcijos. Išlikusios 6 bažnyčios 1990 m. buvo įtrauktos į UNESCO pasaulio paveldo sąrašą kaip Čikitų jėzuitų misijos. Viena iš jų yra provincijos sostinėje San Chosė de Čikitos.